CELEX: 32006R0863
Language: lt
Date: 2006-06-13 00:00:00
Title: 2006 m. birželio 13 d.  Komisijos reglamentas (EB) Nr. 863/2006, patikslinantis tiekimo įsipareigojimų kiekius cukranendrių cukraus importui per 2005–2006 m. pristatymo laikotarpį pagal AKR protokolą ir Susitarimą su Indija

14.6.2006   
            
            
               LT
            
            
               Europos Sąjungos oficialusis leidinys
            
            
               L 160/14
            
         
      KOMISIJOS REGLAMENTAS (EB) Nr. 863/2006
   2006 m. birželio 13 d.
   patikslinantis tiekimo įsipareigojimų kiekius cukranendrių cukraus importui per 2005–2006 m. pristatymo laikotarpį pagal AKR protokolą ir Susitarimą su Indija
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 39 straipsnio 6 dalį,
   kadangi:
   
               (1)
            
            
               2003 m. birželio 30 d. Komisijos reglamento (EB) Nr. 1159/2003, nustatančio išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003–2004, 2004–2005 ir 2005–2006 prekybos metais taikymo taisykles, ir iš dalies keičiančio Reglamentus (EB) Nr. 1464/95 ir (EB) Nr. 779/96 (2), 9 straipsnyje nustatytos taisyklės, susijusios su produktų, kurių KN kodas 1701, išreikštų baltojo cukraus ekvivalentu, pristatymo įsipareigojimų kiekių, kuriems taikomas nulinis muito tarifas, importui iš AKR protokolą ir Susitarimą su Indija pasirašiusių šalių, nustatymu.
            
         
               (2)
            
            
               Šis kiekis 2005–2006 m. pristatymo laikotarpiui buvo nustatytas Komisijos reglamentu (EB) Nr. 180/2006 (3).
            
         
               (3)
            
            
               AKR protokolo 7 straipsnio 1 ir 2 dalyse nustatytos taisyklės, susijusios su kiekio, dėl kurio susitarta su AKR valstybe, nepristatymu.
            
         
               (4)
            
            
               Kompetentingos Sent Kitso ir Nevio bei Trinidado ir Tobago institucijos Komisijai pranešė, kad negalės pristatyti viso kiekio, dėl kurio buvo susitarta, ir kad jos nepageidauja pasinaudoti papildomu pristatymo laikotarpiu.
            
         
               (5)
            
            
               Pasitarus su atitinkamomis AKR šalimis, nepristatytas kiekis turėtų būti paskirstytas iš naujo numatant jo tiekimą 2005–2006 m. tiekimo laikotarpiu.
            
         
               (6)
            
            
               Todėl, remiantis Reglamento (EB) Nr. 1159/2003 9 straipsnio 1 dalimi ir 2 dalies c punktu, reikėtų panaikinti Reglamentą (EB) Nr. 180/2006 ir patikslinti 2005–2006 m. laikotarpio pristatymo įsipareigojimų kiekį.
            
         
               (7)
            
            
               Šiame reglamente numatytos priemonės atitinka Cukraus vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 180/2006 priede nustatyti produktų, kurių KN kodas 1701, išreikštų baltojo cukraus ekvivalentu, pristatymo įsipareigojimų kiekiai importui iš AKR protokolą ir Susitarimą su Indija pasirašiusių šalių 2005–2006 m. pristatymo laikotarpiui ir kiekvienai eksportuojančiai šaliai, patikslinami ir pateikiami šio reglamento priede.
   2 straipsnis
   Reglamentas (EB) Nr. 180/2006 yra panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 13 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 178, 2001 6 30, p. 1. Reglamentas su paskutiniais pakeitimais, padarytais Komisijos reglamentu (EB) Nr. 39/2004 (OL L 6, 2004 1 10, p. 16).
   
      (2)  OL L 162, 2003 7 1, p. 25. Reglamentas su paskutiniais pakeitimais, padarytas Reglamentu (EB) Nr. 568/2005 (OL L 97, 2005 4 15, p. 9).
   
      (3)  OL L 29, 2006 2 2, p. 28.
   
      PRIEDAS
      Iš AKR protokolą ir Susitarimą su Indija pasirašiusių šalių importuojamo lengvatinio cukraus pristatymo įsipareigojimų 2005–2006 m. pristatymo laikotarpiu kiekiai, išreikšti baltojo cukraus ekvivalentu.
      
                  AKR protokolą ir Susitarimą su Indija pasirašiusios šalys
               
               
                  Pristatymo įsipareigojimai 2005–2006 m.
               
            
                  Barbadosas
               
               
                  32 638,29
               
            
                  Belizas
               
               
                  42 013,37
               
            
                  Kongas
               
               
                  10 225,97
               
            
                  Dramblio Kaulo Krantas
               
               
                  10 772,81
               
            
                  Fidžis
               
               
                  167 600,53
               
            
                  Gvijana
               
               
                  161 497,20
               
            
                  Indija
               
               
                  10 781,10
               
            
                  Jamaika
               
               
                  120 692,78
               
            
                  Kenija
               
               
                  6 413,05
               
            
                  Madagaskaras
               
               
                  14 217,02
               
            
                  Malavis
               
               
                  22 510,23
               
            
                  Mauricijus
               
               
                  499 321,82
               
            
                  Mozambikas
               
               
                  7 390,93
               
            
                  Uganda
               
               
                  0,00
               
            
                  Sent Kitsas ir Nevis
               
               
                  785,00
               
            
                  Surinamas
               
               
                  0,00
               
            
                  Svazilendas
               
               
                  118 464,53
               
            
                  Tanzanija
               
               
                  10 298,66
               
            
                  Trinidadas ir Tobagas
               
               
                  40 000,00
               
            
                  Zambija
               
               
                  8 470,78
               
            
                  Zimbabvė
               
               
                  31 870,71
               
            
                  Iš viso
               
               
                  1 315 964,78